armvectores/hy_wikipedia_2023 huggingface dataset:
Վիքտոր Կուպրաձե

Վիքտոր Կուրպաձե (վրաց.՝ ვიქტორ დიმიტრის ძე კუპრაძე, նոյեմբերի 2, 1903, Քութայիսի նահանգ – ապրիլի 25, 1985, Թբիլիսի), վրացի գիտնական, պրոֆեսոր, ֆիզիկա-մաթեմատիկական գիտությունների դոկտոր, Վրաստանի Խորհրդային Սոցիալիստական Հանրապետության Գիտությունների ազգային ակադեմիայի ակադեմիկ։


== Կենսագրություն ==
Վիքտոր Կուրպաձեն ծնվել է 1903 թվականի նոյեմբերի 2-ին Վրաստանի Խորհրդային Սոցիալիստական Հանրապետության Քութայիսի նահանգում։ 1927 թվականին ավարտել է Թբիլիսիի պետական համալսարանի ֆիզիկա-մաթեմատիկական ֆակուլտետը։ Համալսարանն ավարտելուց հետո դասավանդել է նույն ֆակուլտետում և ապա նաև Վրաստանի տեխնիկական համալսարանում։
1933-1935 թվականներին եղել է ԽՍՀՄ Գիտությունների ակադեմիայի Ստեկլովայի անվան մաթեմատիկական ինստիտուտի գիտական քարտուղար։ 1935 թվականին դարձել է ԽՍՀՄ Գիտությունների ակադեմիայի ֆիլիալի Վրաստանի մաթեմատիկական դպրոցի տնօրենը։
1937-1985 թվականներին եղել է Թբիլիսիի պետական համալսարանի դիֆերենցիալ և ինտեգրալային ֆակուլտետների ռեկտոր։ 1954 թվականից մինչև 1963 թվականը եղել է Վրացական ԽՍՀ-ի լուսավորության մինիստր-կոմիսար։ 1954-1958 թվականներին՝ Թբիլիսիի պետական համալսարանի ռեկտոր։
Մինչ 1963 թվականը եղել է Վրաստանի ԽՍՀ-ի գերագույն խորհրդի նախագահ։


== Ծանոթագրություններ ==


== Գրականություն ==
Ежегодник Большой советской энциклопедии, 1957-1990, Москва, 1958-1991


== Արտաքին հղումներ ==
Виктор Дмитриевич Купрадзе (1903-1985). Биобиблиография, Издательство «Мецниереба», Тбилиси, 1986(չաշխատող հղում) на сайте Национальной академии наук Грузии
Т. В. Бурчуладзе, Н. П. Векуа, Т. Г. Гегелия, Л. Д. Кудрявцев, С. М. Никольский, С. Л. Соболев, А. Н. Тихонов, Виктор Дмитриевич Купрадзе (некролог), УМН, 41:2(248) (1986), 175-176
Персональная страница на сайте Общероссийский математический портал
Լյուդմիլա Գենիկա-Չիրկովա

Լյուդմիլա Յուրևնա Գենիկա-Չիրկովա (ռուս.՝ Людмила Юрьевна Геника-Чиркова, սեպտեմբերի 18, 1923(1923-09-18) - հոկտեմբերի 29, 2019(2019-10-29)), խորհրդային և ռուսական թատրոնի ու կինոյի դերասանուհի, Բորիս Չիրկովի այրին։ ՌԽՖՍՀ վաստակավոր արտիստ (1972)։


== Կենսագրություն ==
Լյուդմիլա Գենիկա-Չիրկովան ծնվել է 1923 թվականի սեպտեմբերի 18-ին խորհրդային կինոռեժիսոր Յուրի Գենիկայի ընտանիքում։ 1947 թվականին ավարտել է Բ. Շչուկինի անվան թատերական ինստիտուտը՝ Վերա Լվովայի արվեստանոցը։
Ավարտելուց հետո՝ 1947-1949 թվականներին, եղել է Ե. Վախթանգովի անվան թատրոնի դերասանուհիներից, այնուհետև 1950-1965 թվականներին հանդես է եկել Մոսկվայի Ա. Պուշկինի անվան դրամատիկական թատրոնում։ 1965 թվականից աշխատել է Մոսկվայի Ն. Գոգոլի անվան դրամատիկական թատրոնում։ Դասավանդել է ՎԳԻԿ-ում։
Լյուդմիլա Գենիկա-Չիրկովան մահացել է 2019 թվականի հոկտեմբերի 29-ին Մոսկվայում։ Թաղված է Նովոդևիչյան գերեզմանատանը՝ ամուսնու կողքին։


=== Ընտանիք ===
Հայրը՝ խորհրդային կինոռեժիսոր Յուրի Գենիկան է (1893-1965)։ Եղել է ՎԳԻԿ-ի պրոռեկտորը։
Ամուսինը՝ խորհրդային թատրոնի ու կինոյի հայտնի դերասան Բորիս Չիրկովն էր (1901-1982), ԽՍՀՄ ժողովրդական արտիստ։
Դուստրը՝ դերասանուհի, մանկավարժ Լյուդմիլա Չիրկովան է (ծնվ.՝ 1949 թ.)։


== Մրցանակներ և պարգևներ ==
ՌԽՖՍՀ վաստակավոր արտիստ (ապրիլի 20, 1972)
Ուզբեկական ԽՍՀ արվեստի վաստակավոր գործիչ
ՌԴ նախագահի շնորհակալագիր (հունիսի 19, 2013)՝ երաժշտական արվեստի զարգացման մեջ ունեցած ավանդի և երկարամյա ստեղծագործական գործունեության համար


== Դերերը թատրոնում ==


== Ֆիլմագրություն ==


=== Դերասանուհի ===


=== Ռեժիսոր ===


== Ծանոթագրություններ ==
Մանիլո Սկոպինյո

Մանիլո Սկոպինյո (իտալերեն՝ Manlio Scopigno, 1925 թ. նոյեմբերի 20, Պաուլարո, Իտալիա - 1993 թ. սեպտեմբերի 25, Ռիետի, Իտալիա), իտալացի նախկին ֆուտբոլիստ և մարզիչ, ով հանդես է եկել մի շարք իտալական ակումբներում։ Իր մարզչական կարիերայի ընթացքում մարզել է այնպիսի ակումբներ, ինչպիսիք են իտալական Բոլոնիան, Կալյարին և Ռոման։ 
1969/70 մրցաշրջանում Մանիլոն Կալյարի ֆուտբոլային ակումբի հետ դարձավ Իտալայի առաջնության չեմպիոն։


== Նվաճումներ ==


=== Մարզչական ===
Իտալիայի չեմպիոն՝ 1969/70


== Արտաքին հղումներ ==
Հոդված Մանիլո Սկոպինյոյի մասին
Մ. թ. ա. 959


== Դեպքեր ==
Ֆուսենես II-ը դառնում է Եգիպտոսի արքա։


== Ծնունդներ ==


== Մահեր ==
Անթառամ Ահարոնյան

Անթառամ Ահարոնյան (ի ծնե՝ Գեղուհի, 1924, Մոնտեվիդեո, Ուրուգվայ - անհայտ), դաշնակահարուհի։


== Կրթություն ==
Աշակերտել է լեհ դաշնակահար Կոլիշերին, կատարելագործվել՝ գերմանացի դաշնակահար Վալտեր Գիզեքինգի ղեկավարությամբ։ 1952 թվականին տեղափոխվել է Բուենոս Այրես, հաճախել նշանավոր դաշնակահարներ Մալբուխի և Կոնսուելոյի, ապա՝ Լ. Սպենայի կոմպոզիցիայի դասընթացներին։ 


== Կարիերա ==
Ֆերենց Լիստի, Ռոբերտ Շումանի,Վոլֆգանգ Ամադեուս Մոցարտի, Քամիլ Սեն-Սանսի, Կլոդ Դեբյուսիի, Լյուդվիգ վան Բեթհովենի գործերից ընտրված երգացանկով հանդես է եկել մենահամերգներով։ Ելույթներ է ունեցել նաև Բուենոս Այրեսի նշանավոր «Պեսինա» լարային քառյակի, դուետով՝ իսպանացի դաշնակահարուհի Ն. Ջիակոսայի հետ։ 
Արամ Խաչատրյանի, Առնո Բաբաջանյանի,Կարո Զաքարյանի տրիոների, Էդգար Հովհաննիսյանի ջութակի և դաշնամուրի սոնատների դաշնամուրի նվագամասերն է կատարել Արգենտինայում, Ուրուգվայում, Բրազիլիայում, հանդես է եկել համերգ-դասախոսություններով՝ նվիրված Կոմիտասին, Ալեքսանդր Սպենդիարյանին, Արմեն Տիգրանյանին, Սայաթ-Նովային, Արամ Խաչատրյանին, Առնո Բաբաջանյանին։ 
1960 թվականին Մոնտեվիդեոյի «Սոդրի» պետական թատերասրահի գարնանային համերգաշրջանը բացվել է հայկական երաժշտությանը նվիրված համերգով, որի կազմակերպիչն ու մասնակիցն էր Անթառամ Ահարոնյանը։ 1975 թվականին եղել է Ուրուգվայի երաժշտության խորհրդի և դաշնակահարների միջազգային մրցանակաբաշխության ընդհանուր քարտուղար, 1982, 1984, 1986, 1988 թվականներին՝ Հարավային Ամերիկայում կազմակերպված միջազգային փառատոների հանձնախմբերի անդամ։
Շանոն

Շանոն (անգլ.՝ Shannon), ամենամեծ գետը Իռլանդիայում։ Երկարությունը 368 կմ է, ավազանը՝ 15.7 հազար քառակուսի կմ։ Հոսում է կենտրոնական հարթավայրով, անցնում Լոխ Ալեն, Լոխ Ռի, Լոխ Դերգ և այլ լճերով՝ առաջացնելով մոտ 100 կմ երկարությամբ էստուար, թափվում է Ատլանտյան օվկիանոս։ Սնումը անձրևային է, հորդացումը աշնանն ու ձմռանը։ Միջին ծախսը ստորին հոսանքում մոտ 200 մ²/վրկ է։ Նավարկելի է համարյա ամբողջ երկարությամբ։ Մեծ և Ռոյալ (Արքայական) ջրանցքներով կապվում է Դուբլինի հետ։ Շանոնի վրա է Արդնաքրաշ ՀԷԿ-ը, ափերին՝ Քարիք, Աթլոն, Քիլալո, Լիմերիք քաղաքները։
Մագնետիտ

Մագնետիտ, մագնիսական երկաթաքար, միներալ։ Քիմիական բաղադրությունը՝ FeFe2Օ4 կամ Fe3O4, պարունակում է 31% FeO և 69% Fe203, 72, 4% Fe։ Տարբերակները, աիտանամագնեաիա՝ TiOr-ի, քրոմամագնետիտ՝ Cr203-ի մի քանի տոկոս պարունակությամբ։ Բյուրեղագիտական համակարգը խորանարդային է։ Բնորոշ են օկտաեդրիկ, հազվադեպ՝ ռոմբա-դոդեկադրիկ բյուրեղները։ Մեծ մասամբ առաջացնում է հոծ հատիկավոր, երիկամաձև, օոլիտային, դրուզային ագրեգատներ։ Ուժեղ մագնիսական է։ Գույնը՝ սև, փայլը՝ կիսամետաղական։ Կարծրությունը՝ 5, 5-6, խտությունը՝ 4800-5300 կգ/մ^3։ Լայնորեն տարածված միներալ է։ Հանդիպում է երկնաքարերում, մագմատիկ ապարներում (գաբրոներում, նորիտներում, պիրոքսենիտներում), պեգմատիտներում, սկառնային, հիդրոթերմալ, ցրոնային և մետամորֆային հանքավայրերում։ Երկաթի կարևոր հանքանյութ է։


== Ծանոթագրություններ ==
Վեբլենի էֆեկտ

Վեբլենի էֆեկտ, ցուցադրական սպառում, որը տեղի է ունենում, երբ սպառվում են ապրանքներ, որոնք մատչելի չեն սովորական սպառողների մեծամասնության համար իրենց բարձր գների պատճառով։ Նման սպառումը պայմանավորված է անհատի բացառիկությունը ցուցադրելու ձգտումով, որը կարող է իրեն թույլ տալ նման սպառումը։ Անվանվել է տնտեսագետ Թորստեյն Վեբլենի պատվին։
Երբ գնման շարժառիթը դառնում է ոչ թե ապրանքի կամ ծառայության սպառման օբյեկտիվ պահանջը, այլ ֆինանսական հնարավորությունները ցուցադրելու սուբյեկտիվ ցանկությունը, պահանջարկի օրենքի խախտում է նկատվում․ ապրանքի կամ ծառայության գնի բարձրացումը հանգեցնում է ոչ թե պահանջարկի իջեցման, այլ բարձրացման սպառողների որոշակի խմբի շրջանում։ Վեբլենի էֆեկտի ամենահասարակ օրինակներից մեկը թանկարժեք շամպայնն է։
Գների աճի դեպքում պահանջարկի նման աճը ցույց են տալիս Գիֆենյան ապրանքները, բայց դրանք վերաբերում են ամենօրյա էժան ապրանքներին։


== Տես նաև ==
Սնոբի էֆեկտ
Գիֆենյան ապրանք
Թորստեյն Վեբլեն


== Ծանոթագրություններ ==


== Գրականություն ==
Պահանջարկի պարադոքսներ // Большая российская энциклопедия : [в 35 т.] / гл. ред. Ю. С. Осипов. — М. : Большая российская энциклопедия, 2004—2017.
Դարյա Սալտիկովա

Դարյա Նիկոլաևնա Սալտիկովա (ռուս.՝ Да́рья Никола́евна Салтыко́ва, մարտի 11 (22), 1730 կամ 1730, Ռուսական կայսրություն - նոյեմբերի 27 (դեկտեմբերի 9), 1801 կամ 1801, Մոսկվա, Ռուսական կայսրություն), առավել հայտնի որպես Սալտիչիխա (ռուսերեն՝ Салтычи́ха), ռուս կին ազնվական, սադիստ և սերիական մարդասպան Մոսկվայից։ Նա հայտնի էր դարձել իր ճորտերին տանջելով և սպանելով, հատկապես իգական սեռի ներկայացուցիչներին։ Սալտիկովային համեմատում էին հունգարացի «Արյունոտ կոմսուհի» Էլիզաբեթ Բաթորիի (1560-1614) հետ, որը նույնանման հանցանքներ էր գործել իր տանը՝ ընդդեմ ծառայող աղջիկների և ճորտերի։


== Վաղ կյանք ==
Դարյա Սալտիկովան ծնվել է հարուստ ռուս ազնվականի ընտանիքում։ Նրա հայրը Նիկոլայ Ավտոնոմովիչն էր, իսկ մայրը՝ Աննա Իվանովնան։


== Ամուսնություն և ընտանիք ==
Դարյա Նիկոլաևնան ամուսնացել է ազնվական Գլեբ Ալեքսանրդևիչ Սալտիկովի հետ, որը Նիկոլայ Սալտիկովի հորեղբայրն էր հայտնի Սալտիկովների ընտանիքից։ Նա ուներ երկու որդի Թեոդորը և Նիկոլասը։ 1755 թվականին 25 տարեկան հասակում Դարյան դարձավ այրի։ Ամուսնու մահից հետո նրան անցավ ամուսնու գույքը և նա ապրեց երկու որդիների և մեծ թվով ճորտերի հետ։


== Սադիզմ և սերիական սպանություն ==
Նախնական շատ բողոքներ ուղղված իշխանություններում կապված Սալտիկովայի կալվածքներում մահերի վերաբերյալ անտեսվել են կամ բողոքավորներին պատժել են։ Դարյան լավ կապեր ուներ իշխանության և Ռուսաստանի արքունիքի ու ազնվականության հետ։ Ի վերջո, սպանված կանանց հարազատները կարողացան միջնորդություն ներկայացնել կայսրուհուն Եկատերինա II-ին։ Եկատերինան որոշեց հանրայնացնել Սալտիկովայի դատը։ Սալտիկովան ձերբակալվեց 1762 թվականին։
Դարյա Նիկոլաևնա Սալտիկովան բանտում անցկացրեց վեց տարի՝ մինչև 1768 թվականը, մինչ իշխանությունները տքնաջան հետաքննություներ էին իրականացնում։ Եկատերինայի Արդարադատության կոլեգիան հարցաքննեց բազմաթիվ վկաների և ուսումնասիրեց Սալտիկովի կալվածքի գրառումները։ Քննիչ պաշտոնյան հաշվարկեց 138 կասկածելի մահ, որոնցից ճնշող մեծամասնությունը վերագրվեց Սալտիկովային։
Դարյա Սալտիկովան մեղավոր ճանաչվեց 38 կին ճորտերին կտտանքներով և ծեծելով սպանության մեջ, բայց Եկատերինան չէր կողմնորոշվում ինչպես պատժել նրան։ Մահապատիժը Ռուսաստանում չեղարկվել էր 1754 թվականից, և նոր կայսրուհին ուներ ազնվականության աջակցության կարիքը։


== Բանտարկում և մահ ==
1768 թվականին Դարյային Մոսկվայի հանրային վայրում նստեցրին և նրա ոտքին գրեցին․ «Այս կինը տանջել և սպանել է»։ Շատ մարդիկ եկան տեսնելու, թե ինչպես է Դարյան ծաղրի ենթարկվում։ Դրանից հետո Սալտիկովան ուղարկվեց ցմահ բանտարկության։ Դարյան մահացել է 1801 թվականի դեկտեմբերի 9-ին և թաղված է իր ազգականների հետ Դոնսկոյ վանքի մոտ։


== Ծանոթագրություններ ==
Խրոնինգեն (մարզ)

Անվան այլ կիրառումների համար տե՛ս՝ Խրոնինգեն (այլ կիրառումներ)Խրոնինգենը (հոլ.՝ Groningen) Նիդերլանդների տասներկու մարզերից (պրովինցիաներից) մեկն է։ Գտնվում է երկրի հյուսիսարևելյան հատվածում. հարավից սահմանակցում է Նիդերլանդների Դրենթե մարզին, իսկ արևմուտքից՝ Ֆրիսլանդիա մարզին։ Ունի 575 հազար բնակիչ (2005 թ.), գլխավոր քաղաքը Խրոնինգեն քաղաքն է, որը հանդիսանում է նաև Խրոնինգեն պրովինցիայի ամենամեծ քաղաքը։


== Ծանոթագրություններ ==


== Արտաքին հղումներ ==
Պաշտոնական կայք (նիդեր.)
Կրասնոգվարդեյսկոեի շրջան (Ստավրոպոլի երկրամաս)

Անվան այլ կիրառումների համար տե՛ս՝ Կրասնոգվարդեյսկոեի շրջան (այլ կիրառումներ)Կրասնոգվարդեյսկոեի շրջան (ռուս.՝ Красногвардейский муниципальный район), մունիցիպալ շրջան Ռուսաստանի Դաշնության Ստավրոպոլի երկրամասում։
Ստեղծվել է 1957 թվականին։ Վարչական կենտրոնը՝ Կրասնոգվարդեյսկոե։


== Աշխարհագրություն ==
Շրջանի տարածքի մակերեսը կազմում է 2236,08 կմ²։


== Բնակչություն ==
2012 թվականի մարդահամարի արդյունքներով շրջանում բնակվում էր 40181 մարդ։ Բնակչության խտությունը կազմում էր 17,97 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
1199

1199 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1199 թվականն է, 
XII դարի 99-րդ տարին։


== Դեպքեր ==
Անին վերջնականապես ազատագրվում և անցնում է Զաքարյաններին
Գրիգոր Հարությունյան

Անվան այլ կիրառումների համար տե՛ս՝ Գրիգոր Հարությունյան (այլ կիրառումներ)Գրիգոր Հարությունյան, Գորգին Խան (ծն. թ. անհտ. - 11.8.1763), Բենգալիայում 1760-1763 թվականներին անգլիացի գաղութարարների դեմ հնդիկ ժողովրդի մղած ազատագրական պայքարի առաջնորդ։


== Կենսագրություն ==
1760 թվականին օգնել է Բենգալիայի կառավարիչ Կասիմ Միր Կասիմին՝ կազմակերպելու ապստամբություն անգլիացիների դեմ։ Հնդկաստանի թագավոր Շահ Ալեմ II-ը Գրիգոր Հարությունյանին ճանաչել է Բենգալիայի զորքերի գլխավոր հրամանատար։ Տեղացի հնդիկ և հայ զինագործների օգնությամբ Հարությունյանը կազմակերպել է զենքի, զինամթերքի արտադրություն և զինել հնդկական բանակը։ Բարեփոխումներ է մտցրել հնդկական զորքում, ստեղծել հետևազորային և հեծյալ զորատեսակներ (12 գունդ), դասավորել հատուկ ռազմակարգով, կազմակերպել հրետանային գումարտակներ։ Ներգրավել է նաև հայ զորականներին (զորապետներ էին Գրիգոր Այվազյանը, Մկրտիչ Զաքարյանը, Մարգար Հովհաննիսյանը, Նիկողայոս Երևանցին և ուրիշներ)։
Միր Կասիմի և Գրիգոր Հարությունյանի գլխավորությամբ ապստամբները 1760 թվականի աշնանը Բենգալիան հռչակել են անկախ իշխանություն։ Անգլիացիները փորձել են Հարությունյանին ներգրավել իրենց կողմը, բայց՝ ապարդյուն։ Սանթա Դարիա դաշտավայրում (Գանգեսի վտակներից մեկի ափին) տեղի ունեցած ճակատամարտում անգլիացիները պարտության են մատնել ապստամբներին, սակայն Հարությունյանը չի հուսալքվել և շարունակել է կազմակերպել հետագա պայքարը։ Անգլիացիներին հաջողվել է դավադրաբար սպանել տալ նրան։


== Գրականություն ==
Խոջամալեան Թ., Պատմութիւն Հնդկաց, Կալկաթա, 1849։
Աբրահամյան Ռ.Ա., Հնդիկ ժողովրդի 1760-1763 թթ. ապստամբությունը անգլիական գաղութարարների դեմ և հնդկահայ գաղութը, «ՊԲՀ», 3, 1960։
1138

1138 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1138 թվականն է, 
XII դարի 38-րդ տարին։
The Git Up

«The Git Up», աֆրոամերիկացի քանթրի երգիչ և պրոդյուսեր Բլանկո Բրաունի նորամուտային սինգլը նրա Blanco Brown (2019) առաջին մինի-ալբոմից։ Սինգլը վաճառքի է ներկայացվել 2019 թվականի մայիսի 3-ին։ Երգի հեղինակը և պրոդյուսերը եղել է հենց Բլանկո Բրաունը։ Սինգլը գլխավորել է ամերիկյան Hot Country Songs քանթրի հիթ-շքերթը։


== Պատմություն ==
Երաժշտական քննադատները երգը կոչել են  Լիլ Նաս Էքսի «Old Town Road» հիթի յուրօրինակ «սիքվել» և «հաջորդ վիրուսային քանթրի-ռեփ երգը»։ Բրաունը նկարահանել է իր նոր պարը, որը դարձել է մեմ և վիրուսային, իսկ հետագայում օգտագործվել է երաժշտական տեսահոլովակում։ Երգի սկզբնական տարբերակը Բրաունը նկարագրել է որպես նման «Achy Breaky Heart» երգին, որն ազդել է պարի վրա։ «Old Town Road» երգի թողարկումն ազդեցություն է թողել «The Git Up» երգի վրա, որովհետև նախապես այն պետք է լիներ ուղղակի երգ իր մինի ալբոմի համար։ Սակայն, իմանալով «Old Town Road» երգի մասին, նա զանգահարել է իր լեյբլի փոխնախագահին և ասել, որ իրենք պետք է թողարկեն երգը։
Երաժիշտն ասել է, որ երգը նվիրում է իր տատին, որն ամեն առավոտ իրեն ասել է. «Վե՛ր կաց, արա ինչ-որ օգտակար բան այս աշխարհում»։ Նախկինում 34-ամյա Բրաունը հանդես է եկել որպես պրոդյուսեր փոփ- և հիփ-հոփ կատարողների համար, ինչպիսիք էին Քրիս Բրաունը, Fergie ու Pitbull, և դա եղել է նրա առաջին աշխատանքը քանթրի-ռեփ ժանրում։
2019 թվականի հուլիսի 13-ին երգը գլխավորել է Hot Country Songs քանթրի հիթ-շքերթը՝ դառնալով Բրաունի առաջին չարթփոփերն այնտեղ։ Սինգլը գլխավորել է նաև Country Streaming Songs և Country Digital Song Sales հիթ-շքերթները։


== Երաժշտական տեսահոլովակ ==
Պաշտոնական տեսահոլովակը 2019 թվականի մայիսի 2-ին վերբեռնվել է Բրաունի յութուբյան էջ ։ Երաժիշտը 2019 թվականի մայիսին և հունիսին առանձին հրապարակել է հոլովակներ, որոնցով սովորեցրել է պարային շարժումներ։


== Հիթ-շքերթներ ==


== Հավաստագրումներ ==


== Ծանոթագրություններ ==


== Արտաքին հղումներ ==
Blanco Brown — The Git Up (Official Audio) (15 հուլիսի, 2019)
Նեյոլովո-2 (գյուղ, Պսկովսկի շրջան)

Նեյոլովո-2 (ռուս.՝ Неёлово-2), գյուղ Ռուսաստանի Պսկովի մարզի Պսկովսկի շրջանի կազմում։
Բնակչությունը 2000 թվականին գրանցված տվյալներով կազմում էր 1280 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քալիստա Ֆլոքհարթ

Կալիստա Ֆլոքհարթ (անգլ.՝ Calista Kay Flockhart, նոյեմբերի 11, 1964(1964-11-11)[…], Freeport, Իլինոյս, ԱՄՆ), ամերիկյան դերասանուհի, հայտնի է իր հեռուստատեսության դերերով։ 1997-2002 թվականներին «Էլի ՄաքԲիլ» հեռուստասերիալում կատերել է գլխավոր դերը, որի համար 1997 թվականին ստացել է «Ոսկե գլոբուս» մրցանակը, ինչպես նաև դարձել է «Էմմի» մրցանակի նոմինանտ։ 2006-2011 թվականներին դերասանուհին կատարել է Սալի Ֆիլդի դստեր՝ Քիթի Ուոքերի դերը՝ «Եղբայրներ և քույրեր» հեռուստասերիալում։


== Կենսագրություն ==
Ֆլոքհարթը ծնվել է Իլինոյս նահանգի Ֆրիֆորթ քաղաքում։ 1989 թվականի գարնանը Ֆլոքհարթը առաջին անգամ երևացել է հեռուստատեսությունում՝ իր փոքր դերով՝ «Ուղղորդիչ լույս» օճառային օպերայով։ Այդ ժամանակ նա սկսել է հանդես գալ թատրոնում՝ հանդես գալով որպես Մելիսա Ջոան Հարթ Նյու-յորքյան բեմերից մեկում։
Երկու տարի անց Ֆլոքհարթը հայտնվել է «Դարոու» հեռուստաֆիլմում։ Նա ունեցել է փոքր դերեր «Մերկ՝ Նյու Յորքում» և «Ընդունում» ֆիլմերում, ինչպես նաև առաջին մեծ դերը իր կարիերայում ստացել է «Հեռուստավիկտորինա» ֆիլմում։
1997 թվականին Ֆլոքհարթը «Էլի ՄաքԲիլ» հեռուստասերիալում կատարել է իր առաջին դերը։ 1997 թվականին արժանացել է «Ոսկե գլոբուս» մրցանակին, մի քանի անգամ եղել է «ԱՄՆ-ի կինոդերասանների Գիլդիայի մրցանակ»-ի նոմինանտ և երեք անգամ «Էմմի» մրցանակի նոմինանտ։ 1998 թվականի հունիսին հայտնվելով «Time» ամսագրի շապիկին, մարմնավորելով ժամանակակից ֆեմինիզմը, նա հասել է իր հայտնիության գագաթնակետին։ Նա նկարահանվել է նաև «Երազ ամառվա գիշերում» և «Կանացի գաղտնիքներ», «Վերջին տեսարան» ֆիլմերում 1999 թվականին, իսկ 2004 թվականին նկարահանվել է իսպանական սարսափ «Փխրություն» ֆիլմում։
2004 թվականին նրան առաջարկել են Սյուզան Մայերի դերը «Հուսահատ տնային տնտեսուհիները» հեռուստասերիալում, բայց նա հրաժարվել է։ Այդ դերը բաժին է հասել Թերի Հետչերին։ 2006 թվականին նա ստացել է Քիթի Ուոքերի` Սալի Ֆիլդ հերոսուհու դստեր դերը «Եղբայրներ և քույրեր» հեռուստասերիալում։ Չնայած նրա հերոսուհին գլխավոր հերոս չէր, բայց առաջին չորս եթերաշրջաններում նա ուներ սյուժետի արագընթաց զարգացում, իսկ հինգերորդ` վերջին եթերաշրջանում նրա դերը ցածրացրել են և նա էկրաններին էր հայտնվում շատ հազվադեպ։


== Անձնական կյանքը ==
2009 թվականի մարտին հայտարարվել էր, որ Քալիստա Ֆլոքհարթը նշանվել է Հարիսոն Ֆորդի հետ Սուրբ Վալենտինի օրը ավելի քան յոթ տարվա հարաբերություններից հետո։ 2010 թվականի հունիսի 15-ին նրանք ամուսնացել են Նյու-Մեքսիկո նահանգի Սանտա-Ֆե քաղաքում։ Նրանց ամուսնությունը տեղի է ունեցել Բիլ Ռիչերդսոն նահանգապետի նախագահության և Նյու-Մեքսիկոյի գերագույն դատավոր Չարլզ Դենիելսի ներկայությամբ։


== Ֆիլմագրություն ==


=== Ֆիլմեր ===


=== Հեռուստատեսություն ===


== Ծանոթագրություններ ==


== Արտաքին հղումներ ==
Քալիստա Ֆլոքհարթ Internet Movie Database կայքում
Կաղապար:Amg name
Կաղապար:IBDB name
Flockhart Internet Off-Broadway Database կայքում
Calista Flockhart at Emmys.com
(2198) Ցեպլեխա

(2198) Ցեպլեխա (անգլ.՝ Ceplecha), աստերոիդ աստերոիդների հիմնական գոտում։ Հայտնաբերվել է 1975 թվականի նոյեմբերի 7-ին Հարվարդի աստղադիտարանի կողմից Հարվարդում։
Միջին հեռավորությունը Արեգակից կազմում է 2,592252 ա. մ., առավելագույնը մոտենում է 2,0823 ա. մ. հեռավորության վրա և հեռանում 3,1022 ա. մ.։ Արեգակի շուրջ մեկ ամբողջական պտույտ է կատարում 1524,45 երկրային օրվա ընթացքում, իր ուղեծրով շարժվելով միջինում 0,23615 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,63° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2198) Ցեպլեխա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սելիշչե (գյուղ, Խիսլավիչսկի շրջան)

Անվան այլ կիրառումների համար տե՛ս՝ ՍելիշչեՍելիշչե (ռուս.՝ Селище), գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էրզրումի գավառակ

Էրզրում, գավառակ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Եփրատ գետի վերնագավառում՝ Էրզրում քաղաքի շրջակայքում։ Կենտրոնը Էրզրում քաղաքն էր։
Էրզրումի գավառն իր տարածքով համապատասխանում էր Մեծ Հայքի Կարին գավառին։


== Բնակչություն ==
1912 թվականին ուներ 19 376 հայ բնակիչ՝ 2768 ծխով։


== Տնտեսություն ==
Էրզրումի գավառակի մասում կա ջրի առատություն, որի պատճառով էլ տարածքը ճահճային է։ Մշակում են միայն արևելյան մասում՝ հիմնականում հացահատիկներ։ Զարգացած է նաև անասնապահությունը։


== Վարչական բաժանում ==
XIX դարում ուներ 74 գյուղ։ 1912 թվականին ուներ 51 գյուղ, որից 24-ում հայերի թիվը գերազանվում էր մյուսներին, իսկ 8 գյուղում հավասար էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Աստերոիդների ցանկ (185601-185700)

Աստերոիդների ցանկ (185501-185600)  • Աստերոիդների ցանկ  • Աստերոիդների ցանկ (185701-185800)
 Աստերոիդների ցանկ (185501-185600)  • Աստերոիդների ցանկ  • Աստերոիդների ցանկ (185701-185800)
Տյուլպաննի (Դուբովսկի շրջան)

Տյուլպաննի (ռուս.՝ Тюльпанный), գյուղակ (խուտոր) Ռուսաստանի Դաշնության Ռոստովի մարզի Դուբովսկի շրջանում։ Մտնում է Կոմիսարովսկի գյուղական համայնքի կազմի մեջ։
Պատյալա

Պատյալա (էստ․՝ Patjala), գյուղ Էստոնիայի Յիգևամաա նահանգի Յիգևա շրջանում։
2011 թվականի տվյալներով գյուղում բնակվում էր 41 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Իվան Հովհաննիսյան

Իվան Ջոնրիդովիչ Հովհաննիսյան (ռուս.՝ Иван Джонридович Оганесян, (մարտի 9, 1973(1973-03-09), Սարատով, ՌԽՖՍՀ, ԽՍՀՄ), ռուսական թատրոնի և կինոյի արմատներով հայ դերասան։


== Կենսագրություն ==
Իվան Հովհաննիսյանը ծնվել է 1973 թվականի մարտի 9-ին Ռուսաստանի Սարատով քաղաքում։ Մանկությունն անցել է Վոլգա գետի ափին։ Իվանի ընտանիքի գրեթե բոլոր անդամները սերտորեն կապված են եղել երաժշտական աշխարհի հետ։ Մայրն իր կյանքի մեծ մասը հանդես է եկել որպես դաշնակահար, իսկ հայրը եղել է օպերային թատրոնի գլխավոր կոնցերտմայստեր ինչպես նաև հայտնի օպերային երգիչ։ Իվանը սովորել է Սարատովի, Երևանի և Մինսկի երաժշտական դպրոցներում։ Երևանում նրա թավջութակի ուսուցիչը եղել է  ՀԽՍՀ վաստակավոր ուսուցիչ Ալեքսանդր Չաուշյանը։
1989 թվականին Իվան Հովհաննիսյանը լքել է Բելառուսը և տեղափոխվել Մոսկվա, որտեղ շուտով ընդունվել է Ռուսաստանի թատերական արվեստի ակադեմիայի երաժշտական բաժինը, իսկ կարճ ժամանակ անց տեղափոխվել է նույն ակադեմիայի դերասանական բաժին։
Հովհաննիսյանը որոշ ժամանակ քասթինգ է անցնել իսրայելական հայտնի «Գեշեր» թատրոնում, որից հետո կրկին տեղափոխվել է Մոսկվա և աշխատանքի անցել Ռոման Վիկտյուկի թատրոնում։
2002 թվականին Իվան Հովհաննիսյանը «Նորդ-Օստ» պիեսում ստացել է օդաչուներից մեկի դերը։ Այնուհետև այս բեմադրության այլ դերասանների հետ Իվան Հովհաննիսյանը մի քանի օր պատանդ է մնացել մի խումբ ահաբեկիչների կողմից։
2003 թվականից Իվան Հովհաննիսյանը նկարահանվել նաև հեռուստասերիալում։ Նրա կարիերայում դեբյուտը եղել է «Ցանկալի» հեռուստասերիալում շախմատիստի փոքրիկ դերը։ Հովհաննիսյանն ավելի հանրահայտ է դարձել «Օրենք և կարգ» սերիալիում մայոր Պանկրատովի դերակատարումից հետո։ 
Նա նակարահանվել է մոտ 45 ֆիլմում, որոնց հիմնական մասը դետեկտիվ են և մարտաֆիլմեր։


== Անձնական կյանք ==
Դերասանը կնոջ՝ Աննայի հետ ծանոթացել է 2000-ականների սկզբին։ Այնուհետև զույգը երկար տարիներ ապրել են միասին և  հետո  ամուսնալուծվել։ Նրանք ունեն դուտր՝ Օլեսիան։
Երկրորդ կինը՝ Ելենան, Ուկրաինայից է, նրանք ունեն զույգ դուստր՝ Ալեքսանդրան և Եվգենիան։


== Ծանոթագրություններ ==


== Արտաքին հղումներ ==
«Дочка подрастает без меня...»
Иван Оганесян (անգլ.) Internet Movie Database կայքում
Оганесян Иван Джонридович. Биография, фильмография, фотографии актёра.Archived 2010-05-26 at the Wayback Machine. // ruskino.ru
Иван Оганесян. Биография, фильмография.Archived 2010-02-10 at the Wayback Machine. Сайт «Российские и советские актёры» // rusakters.ru
Иван Оганесян. Биография и фильмография.Archived 2018-04-01 at the Wayback Machine. Телеканал «Россия-1» // russia.tv
Иван Оганесян, актёр. Биография, анкета, фото, видео, новости.
Պատարա Դարբազի

Պատարա Դարբազի (վրաց.՝ პატარა დარბაზი), գյուղ Վրաստանում։ Գտնվում է Քվեմո Քարթլիի մարզի Բոլնիսի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 6 մարդ։


== Ծանոթագրություններ ==
Ժողովածու (4415)

Ժողովածու (4415), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4415 թվի տակ։ Ձեռագիրը գրվել է 17-րդ դարում։ Գրված է մագաղաթի վրա, որը ունի 19X14 չափս։ Ձեռագիրը կազմված է 87 թերթից։ Գրված է միասյուն, նոտագրով։ Ունի կիսախորան, լուսանցազարդ մանրանկարներ։ Կազմը` կաշվեպատ տախտակ դրոշմազարդ, աստառը՝ վանգակազարդ մետաքս։ Հիշատակարաններ՝ գրչի՝ 3ա, 6բ, 38ա և այլուր, հետագայի՝ 37ա (15-րդ դար), 63ա, 80բ, (1814 թ․), 6բ (1885 թ․):


== Բովանդակություն ==
Մասն Ժամագրոց։
Մասն Գանձարանի (միայն՝ տաղերը)։


== Ծանոթագրություններ ==
Ֆուջեյրա

Ֆուջեյրա (արաբ. الفجيرة), քաղաք Միացյալ Արաբական Էմիրություններում, Ֆուջեյրայի Էմիրության ադմինիստրատիվ կենտրոնը։
Բնակչությունը՝ 54 հազ. մարդ (2003)։ Բնակչության քանակով 7-րդ քաղաքը ՄԱԷ-ում։
Քաղաքը գտնվում է Օմանի ծոցի ափին։
Քաղաքում կա նավահանգիստ և միջազգային օդանավակայան։


== Պատկերասրահ ==

		
		
		
		
		
		


== Հղումներ ==
Ֆուջեյրա Archived 2007-09-27 at the Wayback Machine. - ՄԱԷ-ի նավահանգիստները
Մերի Քվանտ

Դեյմ Բարբարա Մերի Քվանտ (անգլ.՝ Dame Barbara Mary Quant, փետրվարի 11, 1934, Լոնդոն, Մեծ Բրիտանիա), բրիտանացի դիզայներ, հագուստի մոդելավորող։ Համարվում է կարճ կիսաշրջազգեստների ստեղծողներից մեկը։


== Կենսագրություն ==
Ծնվել է Լոնդոնում, ավարտել Գոլդսմիթի գեղարվեստի քոլեջը։ 1955 թվականի նոյեմբերին ապագա ամուսնու՝ Ալեքսանդր Փլանքիթ Գրինի և ընկերոջ՝ Արչի Մաքնեյրի հետ Չելսիում բացում է «Բազար» բուտիկը, որտեղ ներկայացնում էր 1960-ական թվականների երիտասարդական փողոցային հագուստի ոճը։ Այդ ժամանակ տարածում է գտնում ֆեմինիզմի գաղափարը․ կանացիությունը դասական հասկացության մեջ դուրս է գալիս նորաձևությունից (այդ թվում և այսպես կոչված «փարթամ մարմինը»)։ Փոխարենը նորաձև են համարվում երկար բարակ ոտքերը և այդ պատճառով Մերի Քվանթը կարճացնում է կիսաշրջազգեստը։ Հորինում է «Լոլիտա» և «Աշակերտուհի» կերպարները։ Ներկայացնում է Wet հավաքածուն՝ անձրևանոցներ և ցածրակրունկ կոշիկներ։ Ոչ պրակտիկ փոքր պայուսակները փոխարինում է երկար գոտիներով ուսապարկերով։ Հենց նրա շնորհիվ են նորաձևության մեջ մտնում մարմինը պիրկ գրկող բազմագույն տաբատները, զամշե հագուստը, բարձր պլատֆորմով կոշիկները, հասարակ կարճ սանրվածքները և վառ դիմահարդարումը։ Բացի այդ Մերի Քվանտին է վերագրվում The Rolling Stones խուլիգանական ոճի ստեղծումը, որը մաքուր և սանրված Բիթլզների հակապատկերն էր։ Մերին առաջիններից էր, որ սկսեց օգտագործել սինթետիկ նոր նյութեր։ 1962 թվականին Քվանտը ստեղծեց կարճ կիսաշրջազգեստներով հավաքածու, իսկ 1966 թվականին աշխատում էր 16 տարբեր ընկերությունների հետ։ Նույն թվականին ստացավ Բրիտանական կայսրության շքանշան։
1970-1980-ական թվականներին Քվանտն աշխատում էր կոսմետիկայի և տան պարագաների դիզայնի վրա, իսկ 1988 թվականին նախագծեց «Մինի» ավտոմեքենայի ներքին դիզայնը։ Ներկայումս զբաղվում է առանձին ապրանքների նախագծմամբ։


== Ծանոթագրություններ ==


== Արտաքին հղումներ ==
film and television credits
Mary Quant at the Victoria and Albert Museum, London Archived 2010-05-10 at the Wayback Machine. Accessed June, 3. 2010.
Mary Quant - Miniskirt - Icons of England
Չերվոնայա Բալկա (գյուղ, Բարվենկովոյի շրջան)

Անվան այլ կիրառումների համար տե՛ս՝ Չերվոնայա ԲալկաՉերվոնայա Բալկա (ուկրաիներեն՝ Червона Балка), գյուղ Ուկրաինայի Խարկովի մարզի Բարվենկովոյի շրջանում։ Հիմնադրվել է 1920 թվականին։
2001 թվականի տվյալներով Չերվոնայա Բալկա գյուղում բնակվում էր 225 մարդ։ Բնակավայրը զբաղեցնում է 0,523 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բրոմմա

Բրոմմա (ֆր.՝ Brommat), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 710 մարդ, բնակչության խտությունը` 16.40 մարդ/կմ²։ Բնակավայրը զբաղեցնում է 43.28 կմ² տարածք։


== Աշխարհագրություն ==
Գտնվում է Փարիզ քաղաքից 450 կմ հարավ, Թուլուզ քաղաքից` 170 կմ հյուսիս-արևելք, Ռոդեզ քաղաքից` 55 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 408 աշխատունակ (15-64 տարեկան) բնակիչ, որոնցից ակտիվ էին 293-ը, իսկ ոչ ակտիվները` 115։ Ակտիվության ցուցանիշը կազմում է 71,8 %։ 293 աշխատունակ մարդկանցից աշխատել է 277 անձ (148 տղամարդ և 129 կին)։ Գործազուրկ են եղել 16 անձ (8 տղամարդ և 8 կին)։ 115 անաշխատունակներից 16-ը եղել են աշակերտներ կամ ուսանողներ, 60-ը` թոշակառուներ, իսկ 39-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ասպավերակ

Ասպավերակ, գյուղ Արևմտյան Հայաստանում, Էրզրումի վիլայեթի Երզնկայի գավառակում։ Գտնվում էր Երզնկա քաղաքից հյուսիս-արևելք, Փյուլք գետի աջ կողմում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Զդրավկո Զդրավկով

Զդրավկո Զդրավկով (բուլղար․՝ Здравко Стоянов Здравков, հոկտեմբերի 4, 1970(1970-10-04), Սոֆիա, Բուլղարիա), բուլղարացի ֆուտբոլիստ, ով հանդես է գալիս դարպասապահի դիրքում։ Մասնակցել է Եվրոպայի առաջնության երկու և աշխարհի մեկ առաջնությունների։
Բուլղարիայի ֆուտբոլի ազգային հավաքականի 15 հանդիպումներում հանդես է եկել որպես թիմի ավագ։


== Կարիերա ==


=== Ակումբային կարիերա ===
Իր մասնագիտական ֆուտբոլային կարիերան Զդրավկո Զդրավկովը սկսել է 1988 թվականին՝ բուլղարական «Լևսկի» ֆուտբոլային ակումբում։ Վերջինս լքել է ակումբը 1993 թվականին։
Դրանից հետո Զդրավկովը համալրում է «Էտար»-ի շարքերը, իսկ 1994 թվականին հերթական անգամ վերադառնում է «Լևսկի»։ Պայմանագրի ժամկետի լրանալուց հետո՝ 1995 թվականին, Զդրավկոն վերջնականապես լքում է «Լևսկի»-ի շարքերը և սկսում հանդես գալ մեկ այլ բուլղարական ակումբում՝ «Սլավիա»-ում։
1997 թվականից Զդրավկո Զդրավկովը սկսում է հանդես գալ Թուրքիայի ֆուտբոլի ազգային առաջնությունում։ Սկզբնական շրջանում՝ 1997-1999 թվականներին, նա խաղում է «Իստանբուլսպոր»-ում, իսկ 1999-2000 թվականներին՝ «Ադանասպոր» ֆուտբոլային ակումբում։
Դրանից հետո նա երկու տարի ժամկետով աչքի է ընկնում «Իստանբուլսպոր»-ի շարքերում։ 2002-2004 թվականներին Զդրավկոն հանդես է գլիս համապատասխանաբար բուլղարական «Չերնո Մորե»-ում, թուրքական «Իստանբուլսպոր»-ում և հայրենի երկիրը ներկայացնող «Լիտեքս»-ում։
Իր ակումբային կարիերան Զդրավկոն ավարտում է «Չայկուր Ռիզեսպոր»-ում՝ 2007 թվականին։


=== Ազգային հավաքականի կազմում ===
Աշխարհի գավաթի խաղարկության ժամանակ երկու հանդիպում անցկացնելուց հետո (Առաջին գոլազուրկ հանդիպումը եղել է ընդդեմ Պարագվայի հավաքականի, իսկ երկրորդ հանդիպման ժամանակ Բուլղարիայի հավաքականը պարտվել է Նիգերիային նվազագույն հաշվով) Զդրավկո Զդրավկովը ճանաչվեց, որպես առաջնության երկրորդ լավագույն դարպասապահ։
Այն բանից հետո, երբ Իսպանիայի ֆուտբոլի ազգային հավաքականի ֆուտբոլիստները վեց գնդակ է ուղղում դեպի Զդրավկովի դարպասը՝ վերջինս կորցնում է իր տիտղոսն ու համբավը։
Վեց տարի անց՝ Ֆուտբոլի Եվրոպայի առաջնություն 2004-ի ժամանակ Զդրավկովը հանդես է գալիս Բուլղարիայի հավաքականի դարպասապահի դիրքում։ Բուլղարիան պարտվում է Շվեդիային (0-5), Դանիային (0-2) և Իտալիային (1-2) և լքում մրցաշարը։


== Ծանոթագրություններ ==


== Արտաքին հղումներ ==
Զդրավկո Զդրավկովի անձնական էջը LevskiSofia.info կայքում (անգլ.)
Մոն Սեն Ժան (Էնայի գավառ)

Մոն Սեն Ժան (ֆր.՝ Mont-Saint-Jean), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Իրսոն կանտոնայի կազմի մեջ։ Կոմունայի շրջանը՝ Վերվեն ։
INSEE կոդը՝ 02522.


== Բնակչություն ==
2010 թվականին բնակչությունը կազմել է 80 մարդ։


== Տնտեսություն ==
2010 թվականի տվյալներով 46 աշխատունակ տարիքի մարդկանցից (15-64 տարեկան) 29-ը տնտեսապես ակտիվ էին, 17-ը անգործունակ (Ակտիվության ցուցանիշը —63,0 %, 1999 թվականին եղել է՝ 50,0 %)։ 29 աշխատունակ բնակիչներից 27-ը աշխատում էին (17 տղամարդ և 10 կին), անաշխատանք էին 2-ը (1 տղամարդ և 1 կին)։ 17 անգործունակ մարդկանցից 1-ը ուսաանողներ են և աշակերտներ, 8-ը թոշակառու, մնացած 4-ը անգործունակ են ուրիշ պատճառով.


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Национальный институт статистики — Мон-Сен-Жан (ֆր.)
Օրդիլևո

Օրդիլևո (ռուս.՝ Ордылево), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 28 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժասմին (այլ կիրառումներ)


=== Ժասմին ===
Հանդիսանում է Դիսնեյի վեցերորդ  և հորինված արաբական Ագրաբա թագավորության Արքայադուստրը:Երբ նրա հոր՝ սուլթանի հրամանով պալատից դուրս չէր գալիս, նրա միակ ընկերը վագր Ռաջան էր։ Ամուսնացած է Ալադդինի հետ։


=== , կարող է վերաբերել՝ ===
Ժասմին - Վուդի Ալլենի եզակի դրամատիկ ֆիլմերից
Ժասմին - ռուս երգչուհի, դերասանուհի, մոդել, հեռուստահաղորդավարուհի
Սոթի Տրիանտաֆիլու

Սոթի Տրիանտաֆիլու (հուն․՝ Σώτη Τριανταφύλλου), հունվարի 4, 1957(1957-01-04), Աթենք, Հունաստան), հույն Ժամանակակից գրող, լրագրող, բանաստեղծուհի, պատմաբան։


== Կենսագրություն ==
Սոթին ծնվել է 1957 թվականի հունվարի 4-ին Աթենքում։ Նա միջնակարգ կրթությունը ստացել է Ատտիկա մարզի Պսիխիկոն քաղաքի   Արսակիոն դպրոցում։ 1975-1979 թվականներին սովորել է Աթենքի համալսարանի դեղագործական ֆակուլտետում։ Հետագայում նա  ուսումը շարունակել է արտասահմանում․ Փարիզի Հասարակական գիտությունների բարձրագույն դպրոցում նա սովորել է պատմություն և մշակույթ, Նյու Յորքում՝ ԱՄՆ֊ պատմություն։
Սոթի Տրիանտաֆիլուն իր հետագա ուսումը շարունակել է Աթենքի համալսարանի ֆրանսիական գրականության բաժնում։ Գրական գործունեությունից բացի աշխատել է որպես թարգմանիչ, հրատարակությունների խմբագիր, ինչպես նաև կինոպատմության պրոֆեսոր։ 
Հանդիսանում է հունական «Աթենք» թերթի խմբագրական խորհրդի անդամ և «Այո, ոչ» («ТА НЕА») թերթի քաղաքական սյունակագիր։


== Աշխատություններ ==


=== Վեպեր և պատմվածքներ ===
Μέρες που έμοιαζαν με μανταρίνι, εκδ. Αιγόκερως
Το εναέριο τραίνο στο Στίγλουελ, εκδ. Δελφίνι
Άλφαμπετ Σίτι, εκδ. Δελφίνι
Σάββατο βράδυ στην άκρη της πόλης, εκδ. Πόλις
Αύριο, μια άλλη χώρα, εκδ. Πόλις
Ο υπόγειος ουρανός, εκδ. Πόλις
Κύμινο και κανέλα (συμμετοχή), εκδ. Πατάκης
Το εργοστάσιο των μολυβιών, εκδ. Πατάκης
Φτωχή Μάργκο, εκδ. Πατάκης
Παραμύθια από το μέλλον (συμμετοχή), εκδ. Μίνωας
Γράμμα από την Αλάσκα, εκδ. Ελληνικά Γράμματα
Άλμπατρος, εκδ. Πατάκης
Αληθινές ιστορίες (συμμετοχή), εκδ. Μεταίχμιο
Θάνατος το ξημέρωμα, εκδ. Ιανός
Η φυγή, εκδ. Μελάνι
Χαριλάου Τρικούπη 22 — 4 ιστορίες της πόλης (συμμετοχή), εκδ. Athens Voice
Ιστορίες Απόγνωσης — Contres de desespoir , εκδ. Athens Voice
Συγχώρεση, εκδ. Πατάκης
Πιτσιμπούργκο, εκδ. Αιγέας
Κινέζικα Κουτιά, εκδ. Πατάκης
Λίγο από το αίμα σου, εκδ. Πατάκης
Ο χρόνος πάλι, εκδ. Πατάκης


== Ծանոթագրություններ ==


== Արտաքին հղումներ ==
http://www.biblionet.gr/author/495/Σώτη_Τριανταφύλλου
https://www.linkedin.com/in/soti-triantafyllou-00487016/
https://www.youtube.com/watch?v=TNhXtb_gNg8&frags=pl%2Cwn
Ծովակաղամբ հայկական

Ծովակաղամբ հայկական (լատ.՝ Crambe armena), խաչածաղկավորների ընտանիքին պատկանող բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Բազմամյա բոլորովին մերկ բույս է, որն ունի մինչև 60 սմ բարձրություն։ Ցողունները բարակ են, ճյուղավորված։ Արմատամերձ տերևները հակաձվաձև, ատամնաեզր, կարճ կոթուններով են։ Պսակաթերթերի երկարությունը հասնում է 3,5-4 մմ-ի, սպիտակ են։ Պատիճակները չբացվող են, երկանդամ, ստորինը նման է կարճ ծաղկակոթի և առանց սերմի է, իսկ վերինը մեկ սերմով է, խոշոր, գնդաձև կամ ձվաձև։


== Տարածվածություն ==
Հայաստանում հանդիպում է Շիրակի (Արեգ գյուղի շրջակայք) և Երևանի (Գոռավան գյուղի շրջակայք) ֆլորիստիկական շրջաններում։ Ընդհանուր արեալը ընդգրկում է Հարավային Անդրկովկասը։


== Էկոլոգիա ==
Աճում է ստորին լեռնային գոտում` ծովի մակարդակից 800-1200 մ բարձրությունների վրա, կավոտ լանջերին, կիսաանապատներում։ Ծաղկում է մայիսին, պտղաբերում՝ հունիս-հուլիսին։


== Պահպանություն ==
Կրիտիկական վիճակում գտնվող տեսակ է։ Հարավային Անդրկովկասի էնդեմիկ է։ Հայաստանում հայտնի են երկու լոկալիտետներ, իսկ Նախիջևանում` մեկ։ Տարածման բնակության շրջանների մակերեսը 10 կմ²-ից պակաս է։ Արեալը խիստ մասնատված է։ Տեսակին տնտեսական գործունեության հետևանքով սպառնում է անհետացում։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES–ի և Բեռնի կոնվենցիաների հավելվածներում։
Աճելավայրերից մեկը պահպանվում է «Գոռավանի ավազուտներ» պետական արգելավայրում, որն ընդգրկված է «Խոսրովի անտառ» պետական արգելոցի սահմաններում։


== Ծանոթագրություններ ==
Ծածկապարանոց կրիաներ

Ծածկապարանոց կրիաներ (լատ.՝ Cryptodira), կրիաների ենթադասի սողունների կարգ։ Զրահը կազմված է եղջերային վահանիկներով ծածկված ոսկրային թիթեղիկներից։ Ուղղահայաց հարթության մեջ կարողանում են գլուխն ու պարանոցը շարժել Տ տառի ձևով և ներս քաշել (այստեղից ծածկապարանոց կրիաներ անվանումը)։ Բազմանում են ձվադրությամբ (2-20 ձու)։ Հայտնի են 140 տեսակ, 30 սեռ՝ համախմբված 6 ընտանիքում։ Բաժանվում են 2 խմբի՝ ցամաքային և քաղցրահամ ջրերի կրիաներ։ Ցամաքային տեսակների զրահը լավ ուռուցիկ է, ոտքերը սյունաձև են, մատները սերտաճել են միմյանց հետ, ազատ են կարճ եղունգները։ Հայաստանի լեռնատափաստանային չոր շրջաններում այս խմբի ներկայացուցիչներից ապրում է միջերկրածովային կրիան։ Սնվում են բուսական կերով։ Քաղցրահամ ջրերի կրիաների զրահը շատ ուռուցիկ է, ունի շրջահոսուն ձև։ Վերջավորությունները լավ են զարգացած, մատների արանքում ունեն լողաթաղանթ։ Առանձին տեսակներ վառ գունավորված են։ Ապրում են քաղցրահամ ջրամբարներում, գետերում, 
լճերում ու ճահիճներում։ Սնվում են հիմնականում կենդանական կերով։ Հայաստանում հանդիպում է 2 տեսակ՝ կասպիական և ճահճային ծածկապարանոց կրիաներ։
Ալկալա դե Գուադայրա

Ալկալա դե Գուադայրա (իսպ.՝ Alcalá de Guadaíra), քաղաք և համայնք Իսպանիայում, մտնում է Սևիլյա համայնքի մեջ, Անդալուսիայի ինքնավար մարզի կազմում։
Համայնքը մտնում է Լոս-Ալկորես վարչական շրջանում։ Զբաղեցնում է 287 կմ2 տարածք։ Բնակչությունը՝ 71740 մարդ (2010 թ.-ին)։ Մինչև Համայնքի կենտրոնը՝ 16 կմ է։


== Վիճակագրություն ==


== Պատկերասրահ ==

		
		
		
		


== Արտաքին հղումներ ==
Պաշտոնական կայք
Ayuntamiento de Alcalá de Guadaíra Archived 2004-12-30 at the Wayback Machine.
Diario Digital 'deguadaíra'
E-Alcala: noticias y foro sobre Alcalá de Guadaíra
Alcalá y Comarca Los Alcores Noticias
Alcalá de Guadaíra Archived 2007-09-29 at the Wayback Machine.
Información de Alcalá de Guadaíra Archived 2008-03-03 at the Wayback Machine.
AlcalayGuadaira.com, Información 24 horas Archived 2017-09-22 at the Wayback Machine.
I.E.S. Albero
Վինիլ (հեռուստասերիալ)

«Վինիլ» (անգլ.՝ Vinyl), HBO կաբելային ցանցի ամերիկյան հեռուստասերիալ։ Նկարահանվել է երաժիշտ Միք Ջագերի, կինոռեժիսոր Մարտին Սկորսեզեի ու սցենարիստներ Ռիչ Կոենի և Թերենս Ուինթերի ղեկավարությամբ։ Ժանրը՝ երաժշտական դրամա։ Հեռուստասերիալի գործողությունները կատարվում են 20-րդ դարի 70-ական թվականներին և պատմում են ձայնագրման ստոիդիայի ղեկավար Ռիչի Ֆինեստրայի մասին (խաղում է Բովի Կանավալեն)։
2016 թվականի փետրվարի 19-ին՝ հեռուստասերիալի առաջին էպիզոդի պրեմիերայից կարճ ժամանակ անց,  պաշտոնապես հայտարարվել էր, որ նկարահանվելու է նաև երկրորդ սեզոնը։ Սակայն ավելու ուշ HBO-ն վերանայում է որոշումն ու 2016 թվականի հունիսի 22-ին հայտարարում սերիալի փակման մասին։


== Ծանոթագրություններ ==


== Արտաքին հղումներ ==
Պաշտոնական կայքէջ(անգլ.)
Պաժիյա

Պաժիյա  (ռուս.՝ Пажия), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Սամինայի ձախ ափին՝4 կմ հեռավորության վրա։ Գետի երկարությունը 16 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթյան ավազանային շրջանին, գետային ավազանը Նևի, ենթաավազանը՝ Սվիրի։ Գետի ջրատնտեսային տեղամասը Օնեժսկի ավազանն է։
Տվյալներն ըստ ջրային ռեսուրսների ֆեդերատիվ տեսչության
Տվյալներն ըստ ջրային ռեսուրսների ֆեդերատիվ տեսչությանe='МПР России'>«Государственный водный реестр РФ: Пажия»։ Արխիվացված է օրիգինալից 2012-08-20-ին։ Վերցված է 2015-05-05 </ref>.

Ջրային օբյեկտի, պետական ջրային գրանցման կոդը - 01040100612102000017451
Հիդրոլոգիական ուսումնասիրությունների կոդը - 102001745
Ավազանի կոդը - 01.04.01.006
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մասեն Նիդերլաուզից

Մասեն Նիդերլաուզից (գերմ.՝ Massen-Niederlausitz), կոմունա Գերմանիայի Բրանդենբուրգ երկրամասում։
Մտնում է Էլբա Էլստեր շրջանի կազմում։ Բնակչությունը կազմում է 2093 մարդ (ըստ 2010 թվականի դեկտեմբերի 31-ի)։ Տարածքը կազմում է 75, 63 կմ²։ Պաշտոնական կոդ՝ 12 0 62 333։


== Ծանոթագրություններ ==
Ադրբեջանի վիզային քաղաքականություն

Ադրբեջան այցելողները պետք է վիզա ստանան Ադրբեջանի դիվանագիտական առաքելություններից մեկում, եթե նրանք չեն ժամանում վիզաներից ազատված երկրներից մեկից, ժամանման պահին վիզա ստանալու իրավունք ունեցող երկրներից կամ էլեկտրոնային վիզա ստանալու իրավունք ունեցող երկրներից։ Այցելուները պետք է ունենան ենթադրյալ կացության ժամկետից հետո առնվազն 3 ամիս վավերականության ժամկետով անձնագրեր։


== Վիզային քաղաքականության քարտեզ ==


== Վիզայի ընդհանուր պահանջներ ==

Անձնագիրը պետք է վավերական լինի Ադրբեջանի վիզայի ժամկետի լրանալուց հետո առնվազն 6 ամսվա ընթացքում։ Եթե անձնագրի վավերականության ժամկետին մնացել է 3 ամսից քիչ ժամանակ, ապա վիզա չի տրվում։ Առանձին երկրների քաղաքացիներ, որոնք պետք է վիզա ստանան սովորական կամ ծառայողական անձնագրով, վիզան պետք է ստանան Ադրբեջան այցելելուց առաջ։ Վիզաները տրվում են Ադրբեջանի Հանրապետության դեսպանատանը, հյուպատոսարանում կամ Ադրբեջանի Հանրապետության սահմանը հատելիս։ Վիզայի հարցաթերթիկը կարող է լրացվել առցանց և ներկայացվել դիվանագիտական ներկայացուցչություն։


== Վիզայից ազատ երկրներ ==
Հետևյալ 9 երկրների քաղաքացիները կարող են առանց վիզա ժամանել և Ադրբեջանի տարածքում մնալ մինչև 90 օր


== Տես նաև ==
Ադրբեջանական անձնագիր
Ադրբեջանական Հանրապետության քաղաքացիներին ներկայացվող վիզային պահանջներ


== Ծանոթագրություններ ==
Կորնիլովո (գյուղ, Տոմսկի շրջան)

Կորնիլովո (ռուս.՝ Корнилово), գյուղ Ռուսաստանի Տոմսկի մարզի Տոմսկի շրջանի կազմում։
Բնակչությունը 2012 թվականին գրանցված տվյալներով կազմում էր 2071 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մոդին (գյուղ, Օզինսկի շրջան)

Մոդին (ռուս.՝ Модин), գյուղ Ռուսաստանի Սարատովի մարզի Օզինսկի շրջանի կազմում։
Բնակչությունը 2001 թվականին գրանցված տվյալներով կազմում էր 1168 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հաղորտիի պատմության և մշակույթի անշարժ հուշարձանների ցանկ (Մարտունու շրջան)

Այս հոդվածը ներկայացնում է Արցախի Հանրապետության Մարտունու շրջանի Հաղորտի գյուղի պատմության և մշակույթի հուշարձանների ցանկը։ Ցանկում ներառված է ընդամենը 4 հուշարձան։

 


== Տես նաև ==
Արցախի պատմության և մշակույթի անշարժ հուշարձանների ցանկ


== Ծանոթագրություններ ==
Մեյքոն շրջան (Թենեսի)

Անվան այլ կիրառումների համար տե՛ս՝ Մեյքոն շրջան (այլ կիրառումներ)Մեյքոն շրջան (անգլ.՝ Macon County), ԱՄՆ Թենեսի նահանգի 95 վարչական միավորներից մեկը։ Ընդհանուր տարածությունը 795 կմ² է, բնակչությունը՝ 20.386 մարդ (2000 թ. տվյալներով)։ Շրջկենտրոնն է Լաֆայետ բնակավայրը։ Կազմավորվել է 1842 թ.։
Ուորեն շրջան (Ինդիանա)

Անվան այլ կիրառումների համար տե՛ս՝ Ուորեն շրջան (այլ կիրառումներ)Ուորեն շրջան (անգլ.՝ Warren County), ԱՄՆ Ինդիանա նահանգի 92 վարչական միավորներից մեկը։ Ընդհանուր տարածությունը 945 կմ² է, բնակչությունը՝ 8.419 մարդ (2010 թ. տվյալներով)։ Շրջկենտրոնն է Ուիլյամսպորտ բնակավայրը։ Կազմավորվել է 1827 թ.։
Մարիանն Աալդա

Մարիանն Աալդա (անգլ.՝ Mariann Aalda, մայիսի 7, 1948(1948-05-07), ԱՄՆ), ամերիկացի stand-up ժանրի դերասանուհի, բեմադրող նկարիչ, ռեժիսոր, պրոդյուսեր:


== Կենսագրություն ==
Մարիանն Աալդան ծնվել է 1948 թվականի մայիսի 7-ին, ԱՄՆ-ում։ Ավարտել է Southern Illinois University-ը։
Նա հայտնի է դարձել «Գիշերվա շեմին» օճառային օպերայում Դիդի Բաննիսթեր Սթոուների դերով, որը խաղացել է 1981-1984 թվականներին։
Հետո նրա մոտ հայտնաբերվում է արգանդի քաղցկեղ. Աալդան դառնում է քաղցկեղի ախտանիշի ավելի մեծ իրազեկվածության ակտիվիստ՝ կատակերգություններում անդրադառնալով սեփական փորձին։


== Ընտրված ֆիլմագրություն ==


== Ծանոթագրություններ ==


== Արտաքին հղումներ ==
Մարիանն Աալդա
Կարլեն Աբրահամյան

Կարլեն Արամի Աբրահամյան (հուլիսի 12, 1936(1936-07-12), Նորապատ, Հայաստան - հոկտեմբերի 30, 1995(1995-10-30)), հայ արձակագիր, ԽՍՀՄ գրողների միության անդամ 1985 թվականից։


== Կենսագրություն ==
Կարլեն Աբրահամյանը ծնվել է ՀԽՍՀ Հոկտեմբերյանի շրջանի Նորապատ գյուղում։ 1962 թվականին ավարտել է Երևանի Կ. Մարքսի անվան պոլիտեխնիկական ինստիտուտի մեքենագիտության ֆակուլտետը (հեռակա)։ 1956-1963 թվականներին աշխատել է Հոկտեմբերյանի հաստացաշինական գործարանում որպես ավագ ինժեներ, 1963-1967 թվականներին եղել է Հոկտեմբերյանի «Կոմունիզմի ուղիով» շրջանային թերթի պատասխանատու քարտուղարը, 1967-1969 թվականներին ՀԿԿ Հոկտեմբերյանի շրջկոմի արդյունաբերության, շինարարության և քաղաքային տնտեսության բաժնի վարիչը։ 1969-1975 թվականներին աշխատել է որպես Հոկտեմբերյանի ապակե տարաների գործարանի տնօրեն, 1975 թվականից եղել է Հոկտեմբերյանի ֆուրնիտուրայի գործարանի տնօրենը։
Նրա առաջին պատմվածքը տպագրվել է 1961 թվականին, «Պիոներ» ամսագրում։


== Երկեր ==
Ռիվա Դանո, քեռի, Երևան, «Հայաստան», 1969, 20 էջ։
Կարոտի երեքնուկ (վիպակներ), Երևան, «Սովետական գրող», 1982, 180 էջ։
Վաղը դպրոց ենք գնալու (ժողովածուում տպագրվել է Կ. Աբրահամյանի «Ինչու էր տխուր աղջկա ժպիտը» պատմվածքը), Երևան, «Լույս», 1982, 215 էջ։


=== Մամուլ ===
Հոկտեմբերյան։ «Գարուն», 1967, թիվ 8-9, էջ 198։


== Ծանոթագրություններ ==
Բոբրովկա (գյուղ, Տրոիցկի շրջան)

Անվան այլ կիրառումների համար տե՛ս՝ ԲոբրովկաԲոբրովկա (ռուս.՝ Бобровка), գյուղ Ռուսաստանի Չելյաբինսկի մարզի Տրոիցկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արժանապատվություն (քաղաքագիտություն)

Արժանապատվություն (լատիներեն՝ dignitas), մարդու իրավունքների աղբյուրը և նպատակը։ Արժանապատվություն հատուկ է մարդուն ի ծնե և ոչ ոք չի կարող զրկվել արժանապատվությունից։ Ըստ էության մարդու իրավունքների ամբողջությունն ապահո­վում է մարդկային արժանապատվություն։ Մարդու իրավունք­ների համընդհանուր հռչակագրում նշվում է. որ «մարդիկ ծնվում են ազատ ու հավասար իրենց արժանապատվութ­յամբ և իրավունքներով»։
Քաղա­քական և Քաղաքացիական Իրավունք­ների պաշտպանության մասին միջազ­գային դաշնագրի և Տնտեսական, Սոցխսլական և Մշակութային Իրավունքների պաշտպանության մասին միջազգային դաշնագրի նախաբաններում ուղղակիորեն նշվում է, որ Միավորված ազ­գերի կազմակերպության կանոնադրությամբ հռչակված սկզբունքներին համա­պատասխան մարդկային ընտանիքի բոլոր անդամներին ներհատուկ արժա­նապատվության և նրանց հավասար ու անքաքտելի իրավունքների ճանաչումն ազատության, արդարության և համընդհանուր խաղաղության հիմքն է և այդ իրավունքները բխում են մարդկա­յին անհատին ներհատուկ արժանա­պատվությունից։

Մարդկային արժանապատվությունը կարևորում է նաև ժողովրդավարական պե­տությունների այդ թվում՝ Հայաստանի, սահմանադրություններում. որոնցում ամրագրված է, որ արժանապատվությունն անձեռնմխելի է և դա պաշտպանելը պետական իշխանության պարտա­կանությունն է (Գերմանիայի Դեմոկրատական Հանրապետություն Սահմանադրութ­յուն. հ. 1, Իսպանիայի Սահմանադրութ­յուն. հ. 10 ևն)։
Մարդու Ա. հասարակությունը դիտում է որպես սոցիալական բարձրագույն ար­ժեք և ճանաչվում է յուրաքանչյուր կոնկ­րետ անձնավորության անհատակա­նությունը և եզակիությունը։ Մարդու արժանապատվությունը հարգել նշանակում է նաև. որ չի թույ­լատրվում որևէ ճնշում գործադրել մարդկանց վրա, չի թույլատրվում խոշտանգել նրանց և առհասարակ գործադրել արժանապատվություն նվաստացնող միջոցներ։ Մարդու արժանապատվությունը բա­ցարձակ է և պետությունը պարտավոր է այն պաշտպանել ամեն տեսակի ոտնձգություններից, որտեղից էլ որ դրանք բխեն։


== Աղբյուրներ ==
Հայկական Սովետական Հանրագիտարան, հատոր 1-12, 1974-1986 թթ, Երևան
Է․ Աղայան «Արդի հայերենի բացատրական բառարան», հատոր 1-2, 1976 թ, Երևան
А․ Б. Барихин "Большой юридический словарь", 2002 թ, Москва
Ռոսո շրջան (Մինեսոտա)

Ռոսո շրջան (անգլ.՝ Roseau County), ԱՄՆ Մինեսոտա նահանգի 87 վարչական միավորներից մեկը։ Ընդհանուր տարածությունը 4,306 կմ² է, բնակչությունը՝ 16,338 մարդ (2000 թ. տվյալներով)։ Շրջկենտրոնն է Ռոսո բնակավայրը։ Կազմավորվել է 1894 թ.։